ddrg/super_eurlex huggingface dataset:
—

presun C2 vo výške 5 147 000 EUR uskutočnený 18. novembra 2019 s cieľom: — preniesť finančnú zodpovednosť za správu členstva v profesijných združeniach (10 000 EUR), — financovať zvýšený počet žiadostí o pomoc pre osoby so zdravotným postihnutím (30 000 EUR), — pokryť projekty pôvodne zahrnuté do rozpočtu na ďalší rok, v prípade ktorých však plnenie rozpočtu v roku 2019 umožnilo urýchliť projektový cyklus (560 000 EUR), — pokryť prípravné štúdie na viacero projektov s cieľom urýchliť vykonávanie projektov, ktoré sú plánované až na rok 2020 alebo neskôr vzhľadom na obmedzenia súčasného rozpočtového rámca (90 000 EUR), — financovať nákup IT vybavenia potrebného na migráciu technickej platformy systému finančného riadenia (HANA), iné potreby v oblasti IT v dôsledku vykonávania audítorských odporúčaní týkajúcich sa infraštruktúry verejného kľúča (PKI) a špecializované vybavenie pre vysielanie, káblové rozvody a súvisiace služby pre miestnosť na spracovávanie signálu („matrix room“) (624 000 EUR), — pokryť náklady na IT nástroj v oblasti ľudských zdrojov (SYSPER) súvisiace s informačnými technológiami, ako aj ďalšie potreby vyplývajúce z viacerých interne vytvorených nástrojov a interného vývoja platformy na zverejňovanie a distribúciu audiovizuálneho obsahu určeného pre tlač, médiá a zainteresované strany (2 068 000 EUR), — preniesť zodpovednosť za obrazovky v budovách Rady (32 000 EUR), — financovať zlepšenie vybavenia (vrátane nábytku) v miestnostiach určených na trialógy (250 000 EUR), — pokryť štúdiu výkonnosti audiovizuálneho zariadenia budovy Europa (38 000 EUR), — financovať ďalší rozvoj rámca riadenia informácií (vrátane prvkov týkajúcich sa politiky a pravidiel tohto rámca) a ďalšie činnosti súvisiace so správou záznamov (160 000 EUR), — financovať nové projekty a iniciatívy, ktoré začal útvar pre komunikáciu a ktoré neboli zahrnuté do rozpočtu na rok 2019, ako aj rozsiahle práce na technickej infraštruktúre spolu s dodatočnými potrebami týkajúcimi sa hostiteľských služieb televízneho a rozhlasového vysielania a videoprenosu na pokrytie zostávajúcich samitov do konca roka 2019 (1 035 000 EUR), — pokryť nepredvídané dodatočné potreby súvisiace s právnym zastupovaním a poradenstvom týkajúce sa predovšetkým prípadných platieb odškodnení a náhrad (250 000 EUR).
C 349/5

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady (SZBP) 2016/1693, zmenenom rozhodnutím Rady (SZBP) 2020/1516, a v nariadení Rady (EÚ) 2016/1686, ktorým sa ukladajú dodatočné reštriktívne opatrenia namierené voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

(2020/C 349/03)

Osoby uvedené na zozname v prílohe k rozhodnutiu Rady (SZBP) 2016/1693 (1), zmenenom rozhodnutím Rady (SZBP) 2020/1516 (2), a v prílohe I k nariadeniu Rady (EÚ) 2016/1686 (3), ktorým sa ukladajú dodatočné reštriktívne opatrenia namierené voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené, sa upozorňujú na túto skutočnosť:

Rada Európskej únie po preskúmaní zoznamu osôb označených v uvedených prílohách rozhodla, že reštriktívne opatrenia ustanovené v rozhodnutí (SZBP) 2016/1693 a v nariadení (EÚ) 2016/1686 by sa na tieto osoby mali naďalej uplatňovať.

Dotknuté osoby sa upozorňujú na možnosť podať žiadosť príslušným orgánom členského štátu alebo štátov uvedeným v prílohe II k nariadeniu (EÚ) 2016/1686 s cieľom získať povolenie na použitie zmrazených finančných prostriedkov na základné potreby alebo osobitné platby v súlade s článkom 5 uvedeného nariadenia.

Dotknuté osoby môžu podať žiadosť o získanie odôvodnenia Rady týkajúceho sa svojho zaradenia na uvedený zoznam. Každú takúto žiadosť je potrebné zaslať na túto adresu:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

Email: sanctions@consilium.europa.eu

Dotknuté osoby môžu kedykoľvek zaslať Rade na uvedenú adresu žiadosť – so všetkými sprievodnými dokladmi – o opätovné zváženie rozhodnutia o ich zaradení na uvedený zoznam. V tejto súvislosti sa dotknuté osoby upozorňujú na pravidelnú revíziu tohto zoznamu, ktorú Rada vykonáva podľa článku 6 ods. 2 rozhodnutia (SZBP) 2016/1693 a článku 4 ods. 4 nariadenia (EÚ) 2016/1686. Aby sa Rada mohla žiadosťami zaoberať pri najbližšej revízii, mali by sa predložiť do 15. júla 2021.

Dotknuté osoby sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 255, 21.9.2016, s. 25.

(2) Ú. v. EÚ L 348, 20.10.2020, s. 14.

(3) Ú. v. EÚ L 255, 21.9.2016, s. 1.
6.

Rada vyzýva Eurojust, aby určil ďalšie možnosti užšej spolupráce so svojimi partnermi v oblasti SVV. Rada zdôrazňuje najmä význam nadviazania dobrej spolupráce medzi Eurojustom a Európskou prokuratúrou tým, že sa budúce vzťahy medzi týmito dvomi organizáciami stanovia v podrobnej pracovnej dohode. To by Európskej prokuratúre umožnilo v čo najväčšej možnej miere využívať poznatky a odborné znalosti Eurojustu v oblasti justičnej spolupráce vrátane spolupráce s členskými štátmi bez účasti na Európskej prokuratúre, ako aj s partnermi mimo EÚ. Rada tiež nabáda Eurojust, aby ďalej posilňoval svoju operačnú spoluprácu so sieťami, ktoré hostí alebo podporuje, napr. EJS, Sieť pre vyšetrovanie genocídy, sieť spoločných vyšetrovacích tímov (JIT) a Európska justičná sieť na boj proti počítačovej kriminalite (EJCN).
C 344/9

Oznámenie určené osobám a subjektu, na ktoré sa vzťahujú reštriktívne opatrenia ustanovené v rozhodnutí Rady (SZBP) 2018/1544, zmenenom rozhodnutím Rady (SZBP) 2020/1482, a v nariadení Rady (EÚ) 2018/1542, ktoré sa vykonáva vykonávacím nariadením Rady (EÚ) 2020/1480 o reštriktívnych opatreniach proti šíreniu a používaniu chemických zbraní

(2020/C 344/09)

Osoby a subjekt uvedené v prílohe k rozhodnutiu Rady (SZBP) 2018/1544 (1) zmenenému rozhodnutím Rady (SZBP) 2020/1482 (2) a v prílohe I k nariadeniu Rady (EÚ) 2018/1542 (3) vykonávanému vykonávacím nariadením Rady (EÚ) 2020/1480 (4) o reštriktívnych opatreniach proti šíreniu a používaniu chemických zbraní, sa upozorňujú na tieto skutočnosti:

Rada Európskej únie rozhodla, že osoby a subjekt, ktoré sa uvádzajú v predmetných prílohách, by sa mali zaradiť do zoznamu osôb a subjektov, na ktoré sa vzťahujú reštriktívne opatrenia ustanovené v rozhodnutí (SZBP) 2018/1544 a v nariadení (EÚ) 2018/1542 o reštriktívnych opatreniach proti šíreniu a používaniu chemických zbraní. Dôvody zaradenia týchto osôb a subjektu do zoznamu sa uvádzajú v príslušných záznamoch v uvedených prílohách.

Dotknuté osoby a subjekt sa upozorňujú na možnosť podať žiadosť príslušným orgánom relevantného členského štátu alebo štátov uvedeným na internetových sídlach v prílohe II k nariadeniu (EÚ) 2018/1542 s cieľom získať povolenie na použitie zmrazených finančných prostriedkov na základné potreby alebo osobitné platby (pozri článok 3 uvedeného nariadenia).

Dotknuté osoby a subjekt môžu podať Rade žiadosť, spolu s podpornou dokumentáciou, o opätovné posúdenie rozhodnutia zaradiť ich do uvedených zoznamov, pričom túto žiadosť zašlú do 1. júla 2021 na túto adresu:

Council of the European Union General Secretariat DG C 1C Rue de la Loi 175/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

V súlade s článkom 8 rozhodnutia (SZBP) 2018/1544 a článkom 12 ods. 4 nariadenia (EÚ) 2018/1542 sa všetky prijaté pripomienky zohľadnia na účely pravidelného preskúmavania zoznamu Radou.

Dotknuté osoby a subjekt sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 259, 16.10.2018, s. 25.

(2) Ú. v. EÚ L 341, 15.10.2020, s. 9

(3) Ú. v. EÚ L 259, 16.10.2018, s. 12.

(4) Ú. v. EÚ L 341, 15.10.2020, s. 1
7.

ZDÔRAZŇUJE, že všetci občania by mali mať prospech z dodatočných digitálnych možností a mali by mať rovnaké príležitosti, pokiaľ ide o digitálny prístup k spravodlivosti a spravodlivý proces, a že digitálna účasť musí byť preto bezpodmienečne zaručená všetkým spoločenským skupinám bez akejkoľvek diskriminácie; Mali by sa zohľadniť najmä potreby zraniteľných osôb vrátane detí a zraniteľných dospelých osôb, ako sú staršie osoby a osoby so zdravotným postihnutím, a obetí trestných činov. Používanie digitálnych technológií v justičných systémoch by v žiadnom prípade nemalo obmedziť procesné záruky pre tých, ktorí nemajú prístup k takýmto technológiám.
PRÍLOHA II

Aktuálny stav spolupráce s EÚ, pokiaľ ide o záväzky, ktoré prijali jurisdikcie, ktoré spolupracujú na daňové účely, s cieľom uplatňovať zásady dobrej správy v daňových záležitostiach

1. Transparentnosť

1.1. Záväzok uplatňovať automatickú výmenu informácií buď na základe podpísania Mnohostrannej dohody medzi príslušnými orgánmi (MCAA), alebo na základe dvojstranných dohôd

Tejto jurisdikcii sa umožnilo, aby do 31. Decembra 2020 dosiahla hmatateľný pokrok pri účinnom vykonávaní automatickej výmeny informácií vo vzťahu ku všetkým členským štátom EÚ:

Turecko

1.2. Členstvo v Globálnom fóre pre transparentnosť a výmenu informácií na daňové účely (Globálne fórum) a uspokojivé hodnotenie v súvislosti s výmenou informácií na požiadanie

Na doplnkové preskúmanie zo strany Globálneho fóra čaká táto jurisdikcia, ktorá sa zaviazala dosiahnuť uspokojivé hodnotenie do konca roka 2018:

Turecko

Na doplnkové preskúmanie zo strany Globálneho fóra čaká táto rozvojová krajina bez finančného centra, ktorá sa zaviazala dosiahnuť uspokojivé hodnotenie do konca roka 2019:

Botswana

1.3. Podpis a ratifikácia mnohostranného dohovoru OECD o vzájomnej administratívnej pomoci alebo súboru dohôd vzťahujúcich sa na všetky členské štáty EÚ

Lehota na podpísanie mnohostranného dohovoru OECD o vzájomnej administratívnej pomoci sa stanovila do 31. decembra 2020 a na jeho ratifikáciu do 31. decembra 2021 pre tieto rozvojové krajiny bez finančného centra, ktoré pri plnení svojich záväzkov dosiahli dostatočný pokrok:

Botswana, Eswatini, Jordánsko, Maldivy, Namíbia, Thajsko

2. Spravodlivé zdaňovanie

2.1. Existencia škodlivých daňových režimov

Táto jurisdikcia, ktorá sa zaviazala zmeniť alebo zrušiť svoj režim oslobodenia príjmov zo zahraničných zdrojov do konca roka 2019, prijala v súlade so svojimi záväzkami dostatočné pozmeňujúce opatrenia a zaviazala sa, že zostávajúcu otázku vyrieši do 31. decembra 2020:

Svätá Lucia

Lehota na úpravu právnych predpisov sa stanovila do konca roka 2020 pre tieto jurisdikcie, ktoré sa zaviazali zmeniť alebo zrušiť svoje škodlivé daňové režimy do konca roka 2019, ale tak nemohli urobiť z dôvodu oneskorenia procesu v rámci Fóra OECD o škodlivých daňových praktikách:

Austrália, Maroko

V prípade tejto jurisdikcie, ktorá sa zaviazala zmeniť alebo zrušiť svoje škodlivé daňové režimy vzťahujúce sa na výrobnú činnosť a podobné málo mobilné činnosti do konca roka 2019 a preukázala v roku 2019 hmatateľný pokrok v súvislosti so začatím týchto reforiem, sa stanovil termín na úpravu právnych predpisov na 31. decembra 2020:

Namíbia

Tieto jurisdikcie sa zaviazali zmeniť alebo zrušiť škodlivé daňové režimy do konca roka 2020:
16.

VYZDVIHUJÚ význam úplného vykonávania MZP a ZDÔRAZŇUJÚ, že bez toho, aby boli dotknuté záverečné správy a odporúčania mechanizmov prebiehajúceho preskúmania a hodnotenia, by sa mohli naplánovať tieto návrhy opatrení, okrem iného pokiaľ ide o preskúmanie MZP, ktoré by mohli slúžiť ako podklad pre prácu IPPR, IOAC, Rady pre monitorovanie globálnej pripravenosti (GPMB) a revízneho výboru MZP. Medzi tieto opatrenia patrí: — revízia systému varovania na vyhlásenie stavu ohrozenia verejného zdravia medzinárodného významu (PHEIC); to by malo umožniť diferencované úrovne varovaní, ako je semaforový systém, čo by podporilo transparentnosť opatrení a zlepšilo presnosť komunikácie o ohrozeniach verejného zdravia, — v rámci MZP by sa mohlo rozlišovať medzi cestovnými a obchodnými obmedzeniami, t. j. medzi opatreniami týkajúcimi sa dopravy osôb a prepravy komodít, aby sa zabránilo zbytočnému poškodeniu hospodárstva, — možnosť nezávislého epidemiologického posúdenia na mieste vo vysokorizikových zónach v úzkej spolupráci so zmluvným štátom, — zvýšenie transparentnosti, pokiaľ ide o dodržiavanie MZP na vnútroštátnej úrovni, spolu s účinnejšie a konzistentnejšie uplatňovaným systémom podávania správ zo strany zmluvných štátov sekretariátu WHO, ako aj posilnenie spoločných externých hodnotení a následných opatrení, — hodnotenie pozitívnych a negatívnych účinkov vykonaných činností v oblasti reakcie a preskúmanie existujúcich medzier v poznatkoch s cieľom určiť, aké nástroje môžu byť potrebné na úrovni jednotlivých krajín na usmerňovanie činností, — záväzok ďalej posilňovať normatívnu úlohu a prípadne kapacitu WHO. Úvahy v tejto súvislosti by mohli zahŕňať možné posilnenie úradu hlavného vedca popri úlohe regionálnych úradov a úradov jednotlivých krajín, povzbudzovanie WHO k posilneniu a rozvoju nových prístupov k prepojeniu zdravia s udržateľným rastom a k posilneniu mapovania a pochopenia globálneho zdravotníckeho hospodárstva a ďalší rozvoj Akadémie WHO, — posilnenie úsilia WHO o vytvorenie synergií v oblasti pripravenosti a reakcie so všetkými relevantnými aktérmi a o podporu najzraniteľnejších subjektov, — posilnenie trojstrannej spolupráce medzi WHO, Organizáciou OSN pre výživu a poľnohospodárstvo (FAO), Svetovou organizáciou pre zdravie zvierat (OIE) a s Programom OSN pre životné prostredie (UNEP) s cieľom podporiť prístup „jedno zdravie“ v súvislosti so zoonotickými chorobami.
12.

VYZÝVA Komisiu, aby posúdila potrebu ďalších účinných mechanizmov sledovania kontaktov, pokiaľ ide o všetky druhy dopravy, na účely odvrátenia závažných ohrození zdravia občanov EÚ. Mohlo by to zahŕňať podporu postupov sledovania kontaktov, ako sú napríklad digitálne formuláre na vyhľadanie cestujúcich a v dlhodobom horizonte jednotná digitálna platforma, ktorá by fungovala vo všetkých členských štátoch, ktoré majú záujem o identifikáciu osôb prichádzajúcich z oblastí s rizikom pandémie a ich miesta bydliska s cieľom zabezpečiť súlad s povinnosťami týkajúcimi sa testovania a karantény. Jednotnou digitálnou platformou by sa mohol realizovať integrovaný prístup k zhromažďovaniu relevantných zoznamov s kontaktnými údajmi a poskytnúť prístup príslušným vnútroštátnym zdravotníckym orgánom 24 hodín denne 7 dní v týždni. Metódy cezhraničného sledovania kontaktov a ich vplyv by sa mali ďalej posúdiť. Je potrebné ďalšie zváženie, aby sa zabránilo dvojitému podávaniu správ a administratívnemu zaťaženiu.
—

Brogi, E., Carlini, R., Nenadic, I., Parcu, P. L., de Azevedo Cunha, M. V.: Monitoring Media Pluralism in the Digital Era. Application of the Media Pluralism Monitor in the European Union, Albania and Turkey in the years 2018-2019 (Monitorovanie plurality médií v digitálnom veku. Uplatňovanie Monitorovania plurality médií v Európskej únii, Albánsku a Turecku v rokoch 2018 – 2019), RSCAS, Európsky univerzitný inštitút, 2020.
veci Petruhhin

Vzhľadom na rozsudky Súdneho dvora EÚ voa niekoľko nasledujúcich rozsudkov ( 30 ) majú členské štáty pri vybavovaní takýchto žiadostí dve povinnosti: na jednej strane povinnosť splniť si existujúce záväzky podľa medzinárodného práva a zamedziť riziku, že dotknutý trestný čin zostane nepotrestaný, a na druhej strane povinnosť členských štátov, ktoré nevydávajú svojich štátnych príslušníkov, chrániť v súlade so zásadami voľného pohybu a nediskriminácie na základe štátnej príslušnosti občanov iných členských štátov čo najúčinnejšie pred opatreniami, ktoré by ich mohli pripraviť o právo voľného pohybu a pobytu v rámci EÚ. Súdny dvor v tejto súvislosti objasnil, že dožiadaný členský štát musí overiť, či existuje alternatívne opatrenie, ktoré by menej obmedzovalo výkon práva na voľný pohyb a ktoré by bolo rovnako účinné z hľadiska dosiahnutia cieľa, ktorým je zabránenie beztrestnosti ( 31 ) . To zahŕňa informovanie členského štátu, ktorého je dotknutá osoba štátnym príslušníkom, a v prípade žiadosti tohto členského štátu odovzdanie vyžiadanej osoby tomuto členskému štátu na základe rámcového rozhodnutia o EZ za predpokladu, že uvedený členský štát má právomoc stíhať túto osobu za trestné činy spáchané mimo svojho vnútroštátneho územia ( 32 )
13.

Všetci mladí ľudia potrebujú prístupové body, podporu a príležitosti, ktoré im umožnia prevziať zodpovednosť za svoje rozhodnutia, vyjadrovať svoje názory, zažiť sebauplatnenie a slobodne prispievať k demokratickému životu v Európe. Digitálny a fyzický priestor pre mladých ľudí by mali spoločne navrhovať samotní mladí ľudia, mali by ich poskytovať vládne a mimovládne subjekty a mali by sa podporovať vo všetkých formách formálneho a neformálneho vzdelávania a odbornej prípravy. To si tiež vyžaduje silnú a nezávislú občiansku spoločnosť. Obzvlášť dôležité sú formy sebaorganizácie a presadzovania svojich záujmov, ako sú mládežnícke organizácie a rady mládeže, v ktorých sa mladí ľudia učia prevziať zodpovednosť za seba a iných.
7.

Digitálne vzdelávanie by malo byť zamerané na učiacich sa a podporovať všetkých jednotlivcov a občanov v sebaistom, slobodnom a zodpovednom rozvíjaní ich osobnosti a zručností. Ako neoddeliteľná súčasť vysokokvalitného a inkluzívneho vzdelávania a odbornej prípravy by digitálne vzdelávanie malo podliehať zásade integrity a kvalitatívnej spoľahlivosti. Malo by tiež prispievať k lepšej dostupnosti vzdelávacieho obsahu a pedagogických postupov, k väčšej sociálnej inklúzii, ako aj k lepšiemu nadobúdaniu kompetencií v záujme úspešného vzdelávania pre všetkých. V digitálnom vzdelávaní by sa mali zohľadniť nové technológie, ako napríklad umelá inteligencia, a ich bezpečné, pedagogicky fundované a etické využívanie.
C 412/7

Na tieto informácie sa upozorňujú – ABDOLLAHI Hamed, AL NASSER, Abdelkarim Hussein Mohamed, AL-YACOUB, Ibrahim Salih Mohammed, ARBABSIAR Manssor, BOUYERI, Mohammed, IZZ-AL-DIN, Hasan, SHAHLAI Abdul Reza, SHAKURI Ali Gholam, KOMUNISTICKÁ STRANA FILIPÍN vrátane NOVEJ ĽUDOVEJ ARMÁDY (NPA), vojenské krídlo Hizballáhu, EJÉRCITO DE LIBERACIÓN NACIONAL (‚Národná oslobodzovacia armáda’), „SENDERO LUMINOSO“ – „SL“ („Svetlý chodník“) a „TEYRBAZEN AZADIYA KURDISTAN“ – „TAK“ – osoby a skupiny zaradené na zoznam osôb, skupín a subjektov, na ktoré sa vzťahujú články 2, 3 a 4 spoločnej pozície Rady 2001/931/SZBP o uplatňovaní špecifických opatrení na boj s terorizmom a nariadenie Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

(pozri prílohy k rozhodnutiu Rady (SZBP) 2020/1132 a vykonávaciemu nariadeniu Rady (EÚ) 2020/1128 z)

(2020/C 412/07)

Tieto informácie sú určené uvedeným osobám a skupinám, ktoré boli zaradené na zoznam v rozhodnutí Rady (SZBP) 2020/1132 (1) a vo vykonávacom nariadení Rady (EÚ) 2020/1128 (2).

Nariadením Rady (ES) č. 2580/2001 (3) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám a skupinám, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám.

Rada získala nové informácie relevantné pre zaradenie týchto osôb a skupín do uvedeného zoznamu. Rada má po zvážení týchto informácií v úmysle príslušným spôsobom zmeniť odôvodnenia.

Dotknuté osoby a skupiny môžu požiadať o zamýšľané odôvodnenia Rady, v ktorých sa uvádzajú dôvody ich ponechania na uvedenom zozname, na tejto adrese:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Túto žiadosť by mali predložiť do 7. decembra 2020.

Dotknuté osoby a skupiny môžu kedykoľvek zaslať Rade na uvedenú adresu žiadosť o opätovné zváženie rozhodnutia zaradiť ich do uvedeného zoznamu alebo ich na tomto zozname ponechať, a to spolu so všetkými sprievodnými dokladmi. Takéto žiadosti sa po doručení posúdia. V tejto súvislosti sa dotknuté osoby a skupiny upozorňujú na pravidelnú revíziu tohto zoznamu, ktorú vykonáva Rada podľa článku 1 ods. 6 spoločnej pozície Rady 2001/931/SZBP (4).

Dotknuté osoby a skupiny sa upozorňujú na možnosť predložiť príslušným orgánom členského štátu alebo štátov uvedeným v prílohe k nariadeniu žiadosť, aby im vydali povolenie použiť zmrazené finančné prostriedky na základné potreby alebo osobitné platby v súlade s článkom 5 ods. 2 uvedeného nariadenia.

(1) Ú. v. EÚ L 247, 31.7.2020, s. 18

(2) Ú. v. EÚ L 247, 31.7.2020, s. 1.

(3) Ú. v. EÚ L 344, 28.12.2001, s. 70.

(4) Ú. v. EÚ L 344, 28.12.2001, s. 93.
13.

DOMNIEVA SA, že verejní obstarávatelia by mali využívať svoju kúpnu silu strategicky tak, aby získali lepší pomer ceny a kvality, a podporovať prechod na ekologickejšie, inovatívnejšie a obehové hospodárstvo, a to najmä investovaním do udržateľnej infraštruktúry, do produktov, ktoré sa dajú opätovne použiť, recyklovať, opraviť a pri ktorých sa efektívne využívajú zdroje, ako aj do renovácie verejných budov, aby sa zlepšila ich udržateľnosť a optimalizovali náklady na ich životný cyklus; ZDÔRAZŇUJE, že verejné obstarávanie môže a malo by prispievať k sociálnemu uvažovaniu a k ochrane ľudských práv v globálnych dodávateľských reťazcoch, k sociálnej inklúzii a spravodlivému zamestnávaniu v záujme zvládania sociálno-ekonomických účinkov krízy, a VYZÝVA Komisiu, aby poskytla usmernenia vrátane príkladov, ako sa majú tieto ciele plniť v rámci postupu obstarávania;